করভাস কোরাক্স
সাধারণ দাঁড়কাক দ্বিপদ নাম করভাস কোরাক্স, নর্দান র‍্যাভেন নামেও পরিচিত, বড় আকারের প্যাসারিন জাতের কালো পাখি। এদেরকে উত্তর গোলার্ধে পাওয়া যায়। করভিড গণের পাখিদের মধ্যে এরাই সব থেকে বিস্তৃত। সামান্য চেহারার পার্থক্যের কারণে এদের প্রায় ৮ টি উপপ্রজাতি পাওয়া গেছে। করভিড পাখিদের মধ্যে যে দুটি পাখি সব থেকে বড় তার একটি এটি অন্যটি পুরু ঠোঁটের দাঁড়কাক (থিক বিলড র‍্যাভেন)